Priekšlikums PADOMES LĒMUMS par nostāju, kas Eiropas Savienībai jāpieņem EEZ Apvienotajā komitejā attiecībā uz EEZ līguma II pielikuma grozījumiem (Tehniskie noteikumi, standarti, testēšana un sertifikācija) /* COM/2012/0296 final - 2012/0157 (NLE) */





PASKAIDROJUMA RAKSTS 1. PRIEKŠLIKUMA KONTEKSTS Lai nodrošinātu iekšējā tirgus vajadzīgo tiesisko noteiktību un viendabīgumu, EEZ Apvienotajai komitejai EEZ līgumā ir jāiekļauj visi attiecīgie Eiropas Savienības tiesību akti iespējami drīz pēc to pieņemšanas. 2. APSPRIEŠANĀS AR IEINTERESĒTAJĀM PERSONĀM UN IETEKMES NOVĒRTĒJUMU REZULTĀTI EEZ Apvienotās komitejas lēmuma projekta (pievienots ierosinātajam Padomes lēmumam) mērķis ir iekļaut 2011. gada 7. decembra Regulu (ES) Nr. 1274/2011 par saskaņotu Eiropas Savienības daudzgadu kontroles programmu 2012., 2013. un 2014. gadam, lai nodrošinātu atbilstību maksimāli pieļaujamajiem pesticīdu atlieku līmeņiem augu un dzīvnieku izcelsmes pārtikā un uz tās virsmas un novērtētu šo atlieku iedarbību uz patērētājiem. Regula (EK) Nr. 1213/2008 par saskaņotu daudzgadu kontroles programmu, kas paredzēta 2009., 2010. un 2011. gadam, lai nodrošinātu atbilstību maksimāli pieļaujamajiem pesticīdu atlieku līmeņiem, tika iekļauta EEZ līgumā ar konkrētiem pielāgojumiem EEZ EBTA valstīm. Šie pielāgojumi būtu jāattiecina arī uz Regulu (ES) Nr. 1274/2011. Šie pielāgojumi skar Islandes novērojamo pesticīdu skaitu un katra produkta paraugu skaitu, ko noņem un analizē Islande un Norvēģija. Ar tiem jo īpaši ņem vērā Islandes ierobežoto laboratoriju kapacitāti pesticīdu atlieku analīzei. 3. PRIEKŠLIKUMA JURIDISKIE ASPEKTI Padomes Regulas (EK) Nr. 2894/94 par EEZ līguma īstenošanas kārtību 1. panta 3. punktā ir paredzēts, ka Padome pēc Komisijas priekšlikuma šādiem lēmumiem izstrādā Savienības nostāju. Komisija iesniedz EEZ Apvienotās komitejas lēmuma projektu, kas Padomei jāpieņem kā Savienības nostāja. Komisija cer pēc iespējas drīz iesniegt EEZ Apvienotajai komitejai minēto dokumentu. 2012/0157 (NLE) Priekšlikums PADOMES LĒMUMS par nostāju, kas Eiropas Savienībai jāpieņem EEZ Apvienotajā komitejā attiecībā uz EEZ līguma II pielikuma grozījumiem (Tehniskie noteikumi, standarti, testēšana un sertifikācija) EIROPAS SAVIENĪBAS PADOME, ņemot vērā Līgumu par Eiropas Savienības darbību un jo īpaši tā 43. panta 2. punktu un 168. panta 4. punkta b) apakšpunktu saistībā ar 218. panta 9. punktu, ņemot vērā Padomes 1994. gada 28. novembra Regulu (EK) Nr. 2894/94 par Eiropas Ekonomikas zonas līguma īstenošanas kārtību[1] un jo īpaši tās 1. panta 3. punktu, ņemot vērā Eiropas Komisijas priekšlikumu, tā kā: (1) Līgums par Eiropas Ekonomikas zonu[2] ("EEZ līgums") stājās spēkā 1994. gada 1. janvārī. (2) Saskaņā ar EEZ līguma 98. pantu EEZ Apvienotā komiteja var, cita starpā, lemt par grozījumiem EEZ līguma II pielikumā. (3) EEZ līguma II pielikums ietver noteikumus un kārtību attiecībā uz tehniskajiem noteikumiem, standartiem, testēšanu un sertifikāciju. (4) EEZ līgumā jāiekļauj Komisijas 2011. gada 7. decembra Regula (ES) Nr. 1274/2011 par saskaņotu Eiropas Savienības daudzgadu kontroles programmu 2012., 2013. un 2014. gadam, lai nodrošinātu atbilstību maksimāli pieļaujamajiem pesticīdu atlieku līmeņiem augu un dzīvnieku izcelsmes pārtikā un uz tās virsmas un novērtētu šo atlieku iedarbību uz patērētājiem[3]. (5) EEZ līgumā, veicot konkrētus pielāgojumus EEZ EBTA valstīm, tika iekļauta Komisijas 2008. gada 5. decembra Regula (EK) Nr. 1213/2008 par saskaņotu Kopienas daudzgadu kontroles programmu, kas paredzēta 2009., 2010. un 2011. gadam, lai nodrošinātu atbilstību maksimāli pieļaujamajiem pesticīdu atlieku līmeņiem augu un dzīvnieku izcelsmes pārtikā un uz tās virsmas un novērtētu šo atlieku iedarbību uz patērētājiem[4]. (6) Minētie pielāgojumi būtu jāattiecina arī uz Regulu (ES) Nr. 1274/2011. Tie skar Islandes novērojamo pesticīdu skaitu un katra produkta paraugu skaitu, ko noņem un analizē Islande un Norvēģija, un tiem jo īpaši ņem vērā Islandes ierobežoto laboratoriju kapacitāti pesticīdu atlieku analīzei. (7) Tāpēc attiecīgi būtu jāgroza EEZ līguma II pielikums. (8) Tādēļ Eiropas Savienības nostājai EEZ Apvienotajā komitejā būtu jāpamatojas uz pievienoto lēmuma projektu, IR PIEŅĒMUSI ŠO LĒMUMU. 1. pants Nostājas, kas Eiropas Savienībai jāieņem EEZ Apvienotajā komitejā par ierosināto grozījumu EEZ līguma II pielikumā (Tehniskie noteikumi, standarti, testēšana un sertifikācija), pamatā ir EEZ Apvienotās komitejas lēmuma projekts, kas pievienots šim lēmumam. Savienības pārstāvji EEZ Apvienotajā komitejā drīkst vienoties par nelielām izmaiņām lēmuma projektā bez Padomes papildu lēmuma. 2. pants Pēc EEZ Apvienotās komitejas lēmuma pieņemšanas to publicē Eiropas Savienības Oficiālajā Vēstnesī. 3. pants Šis lēmums stājas spēkā tā pieņemšanas dienā. Briselē, Padomes vārdā – priekšsēdētājs PIELIKUMS Projekts EEZ APVIENOTĀS KOMITEJAS LĒMUMS Nr. (..), ar ko groza EEZ līguma II pielikumu (Tehniskie noteikumi, standarti, testēšana un sertifikācija) EEZ APVIENOTĀ KOMITEJA, ņemot vērā Līgumu par Eiropas Ekonomikas zonu, kurā grozījumi izdarīti ar Protokolu, ar ko pielāgo Līgumu par Eiropas Ekonomikas zonu, turpmāk "Līgums", un jo īpaši tā 98. pantu, tā kā: (1) Līguma II pielikums tika grozīts ar EEZ Apvienotās komitejas … Lēmumu Nr. …/…[5]. (2) Līgumā jāiekļauj Komisijas 2011. gada 7. decembra Īstenošanas regula (ES) Nr. 1274/2011 par saskaņotu Eiropas Savienības daudzgadu kontroles programmu 2012., 2013. un 2014. gadam, lai nodrošinātu atbilstību maksimāli pieļaujamajiem pesticīdu atlieku līmeņiem augu un dzīvnieku izcelsmes pārtikā un uz tās virsmas un novērtētu šo atlieku iedarbību uz patērētājiem[6]. (3) Komisijas Regula (EK) Nr. 1213/2008, kas ir iekļauta Līgumā, ir atcelta ES un tādēļ ir jāatceļ saskaņā ar Līgumu[7]. (4) Šis lēmums attiecas uz tiesību aktiem par pārtikas produktiem. Tiesību akti par pārtikas produktiem neattiecas uz Lihtenšteinu, kamēr uz to attiecina Nolīgumu starp Eiropas Kopienu un Šveices Konfederāciju par lauksaimniecības produktu tirdzniecību, kā tas ir precizēts Līguma II pielikuma XII nodaļas ievadā. Līdz ar to šis lēmums nav piemērojams Lihtenšteinai, IR PIEŅĒMUSI ŠO LĒMUMU. 1. pants Līguma II pielikuma XII nodaļu groza šādi. 1. Svītro 54. zzzzb punkta (Komisijas Regula (EK) Nr. 1213/2008) tekstu. 2. Aiz 65. punkta (Komisijas Regula (ES) Nr. 1171/2011) iekļauj šādu punktu: “66. 32011 R 1274: Komisijas 2011. gada 7. decembra Īstenošanas regula (ES) Nr. 1274/2011 par saskaņotu Eiropas Savienības daudzgadu kontroles programmu 2012., 2013. un 2014. gadam, lai nodrošinātu atbilstību maksimāli pieļaujamajiem pesticīdu atlieku līmeņiem augu un dzīvnieku izcelsmes pārtikā un uz tās virsmas un novērtētu šo atlieku iedarbību uz patērētājiem (OV L 352, 8.12.2011., 24. lpp.). Šā Līguma vajadzībām regulas noteikumus pielāgo šādi: 1. regulas 1. pantā pievieno šādu tekstu: "Islande 2012., 2013. un 2014. gadā var turpināt noņemt paraugus un veikt analīzes attiecībā uz to pašu 61 pesticīdu, kas novērots tās tirgū esošajos pārtikas produktos 2011. gadā." 2. II pielikuma 5. punktu papildina ar šādu tekstu: “ IS || 12 (*) 15 (**) NO || 12 (*) 15 (**) ”” 2. pants Komisijas Regulas (ES) Nr. 1274/2011 teksts islandiešu un norvēģu valodā, kas jāpublicē Eiropas Savienības Oficiālā Vēstneša EEZ papildinājumā, ir autentisks. 3. pants Šis lēmums stājas spēkā [..], ja EEZ Apvienotajai komitejai ir iesniegti visi paziņojumi saskaņā ar Līguma 103. panta 1. punktu[8]. 4. pants Šo lēmumu publicē Eiropas Savienības Oficiālā Vēstneša EEZ iedaļā un tā EEZ papildinājumā. Briselē, || EEZ Apvienotās komitejas vārdā – priekšsēdētājs […] || EEZ Apvienotās komitejas sekretāri […] [1] OV L 305, 30.11.1994., 6. lpp. [2] OV L 1, 3.1.1994., 3. lpp. [3] OV L 325, 8.12.2011., 24. lpp. [4] OV L 328, 6.12.2008., 9. lpp. [5] OV L ... [6] OV L 325, 8.12.2011., 24. lpp. [7] OV L 328, 6.12.2008., 9. lpp. [8] [Konstitucionālās prasības nav norādītas.] [Konstitucionālās prasības ir norādītas.]